Document ID: 32007D0156

KOMISSION PÄÄTÖS,
tehty 7 päivänä maaliskuuta 2007,
päätöksen 2005/51/EY muuttamisesta siltä osin kuin on kyse ajanjaksosta, jonka kuluessa torjunta-aineiden tai pysyvien orgaanisten yhdisteiden saastuttamaa maa-ainesta saa tuoda yhteisöön dekontaminaatiotarkoituksiin
(tiedoksiannettu numerolla K(2007) 663)
(2007/156/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
sekä katsoo seuraavaa:
(1)
Poiketen siitä, mitä direktiivissä 2000/29/EY säädetään, luvan antamisesta jäsenvaltioille säätää tilapäisiä poikkeuksia tiettyihin neuvoston direktiivin 2000/29/EY säännöksiin torjunta-aineiden tai pysyvien orgaanisten yhdisteiden saastuttaman maa-aineksen dekontaminaatiotarkoituksiin tapahtuvan maahantuonnin osalta 21 päivänä tammikuuta 2005 tehdyssä komission päätöksessä 2005/51/EY (2) annetaan vanhojen ja ei-toivottujen torjunta-aineiden käytön ehkäisemistä ja niiden hävittämistä koskevaan Yhdistyneiden Kansakuntien elintarvike- ja maatalousjärjestön (FAO) ohjelmaan osallistuville jäsenvaltioille rajoitetuksi ajaksi lupa sallia tällaisten torjunta-aineiden saastuttaman maa-aineksen tuonti yhteisöön käsiteltäväksi erityisissä ongelmajätteiden polttolaitoksissa.
(2)
Koska ohjelman täytäntöönpano on viivästynyt, olisi pidennettävä ajanjaksoa, jonka kuluessa saastunutta maa-ainesta saa tuoda päätöksellä 2005/51/EY myönnetyn luvan nojalla.
(3)
Sen vuoksi päätöstä 2005/51/EY olisi muutettava.
(4)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/51/EY 1 artiklan toisessa kohdassa sanat ”28 päivän helmikuuta 2007” sanoilla ”28 päivän helmikuuta 2009”.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä maaliskuuta 2007.

Labels: 3
6
20